**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«Коми Республика мутасын алкоголя прöдукцияöн торйöн вузасьöм лицензируйтöм кузя да сетöм лицензияяс, кутшöмкö кад вылö сувтöдöм лицензияяс да аннулируйтöм лицензияяс государствосянь регистрируйтöм кузя пöрадок вынсьöдöм йылысь» Коми Республикаса Правительстволöн 2005 во öшым тöлысь 29 лунся 336 №-а шуöмö вежсьöмъяс пыртöм йылысь**

 Коми Республикаса Правительство шуис:

Пыртны «Коми Республика мутасын алкоголя прöдукцияöн торйöн вузасьöм лицензируйтöм кузя да сетöм лицензияяс, кутшöмкö кад вылö сувтöдöм лицензияяс да аннулируйтöм лицензияяс государствосянь регистрируйтöм кузя пöрадок вынсьöдöм йылысь» Коми Республикаса Правительстволöн 2005 во öшым тöлысь 29 лунся 336 №-а шуöмö татшöм вежсьöмъяс:

Коми Республика мутасын алкоголя прöдукцияöн торйöн вузасьöм лицензируйтöм кузя да сетöм лицензияяс, кутшöмкö кад вылö сувтöдöм лицензияяс да аннулируйтöм лицензияяс государствосянь регистрируйтöм кузя пöрадокын, мый вынсьöдöма шуöмöн (содтöд):

1) 4 пунктса «а» подпунктын «да гигиеническöй» кывъяс вежны «, гигиеническöй, пöжарысь видзчысян» кывъясöн;

2) 5 да 6 пунктъяс гижны тадзи:

«5. Алкоголя прöдукцияöн торйöн вузасьöм вылö лицензия (водзö – лицензия) босьтöм могысь организация сетö лицензируйтысь органö документъяс лыддьöг серти, мый артыштöма «Этилöвöй спирт, алкоголя да спирта прöдукция вöчöм да сылысь бергалöм государствосянь ладмöдöм йылысь» Федеральнöй оланпаслöн 19 статьяöн.

6. Корны организациясянь оз позь документъяс, мый абу артыштöма «Этилöвöй спирт, алкоголя да спирта прöдукция вöчöм да сылысь бергалöм государствосянь ладмöдöм йылысь» Федеральнöй оланпаслöн 19 статьяöн.»;

3) 7 пунктса мöд абзацын «уджалан» кыв киритны.

Коми Республикаса Юралысь В. Гайзер

Сыктывкар

2010 вося йирым тöлысь 22 лун

355 №

Исакова 1 548 пас